સિંહ : સપ્તાહના આરંભે તા 16ના રોજ કોઈપણ સમસ્યા પર શાંતિથી વિચાર કરીને નિર્ણય લેવો જેનાથી વિરોધીઓ પર આપની જીત થઇ શકશે. તા 17 થી સૂર્ય આપની રાશિથી બીજા સ્થાનમાં ભ્રમણ કરતા આપના વિચારોમાં નકારાત્મકતા આવશે. આવકના સ્ત્રોતો મર્યાદિત રહેશે તેમજ નવા સ્ત્રોતો ઉભા કરવા માટે તમે આયોજન કરી શકશો પરંતુ તેના અમલમાં કોઈને કોઈ અચડણ આવી શકે છે. આ સમયમાં ઉઘરાણીના કાર્યોમાં આપની વાણીમાં અહં ન આવે તેની કાળજી લેવી. આપના માટે કૌટુંબિક તેમજ આર્થિક પ્રશ્ન ઉભા થઇ શકે છે. વેપાર-વ્યવસાય માટે પણ આપના માટે સારું ફળ નહીં આપે. તા 17 અને 18 દરમિયાન વિદ્યાર્થીઓ માટે સારો સમય છે. વ્યવસાયમાં આપને ખાસ સફળતા નહીં મળે. તા 19 થી બુધ સૂર્ય સાથે આપની રાશિથી બીજા સ્થાનમાં ભ્રમણ કરશે. આપની વાણીથી આપને વ્યવસાયમાં લાભ મળી શકશે. સેલ્સ અને માર્કેટિંગના કાર્યોમાં ટાર્ગેટ પુરા થઈ શકશે. વિદ્યાર્થીઓ વિધ્યાભ્યાસમાં પ્રગતિ કરશે. ભાવી અભ્યાસનું આયોજન થઈ શકે. તા 19 અને 20 અને 21 દરમિયાન આપની કારકિર્દી માટેની નવી યોજના આપ અમલમાં મુકશો. તા 22ના રોજ આપ જીવનસાથી જોડે મળીને પારસ્પરિક સહમતીથી ઘરની કોઈ મહત્વની બાબતમાં નિર્ણય લેશો.